  Майя Бывальцева 17-тӥ инвожолы Удмуртиын эшшо 65 адями коронавирус инфекцилэсь йӧназ. Со сярысь улосвыллэн тӧроез Александр Бречалов «ВКонтакте» мерлыко вотэсысь бамаз ивортӥз. Эмчиос эшшо 65 адямиез йӧнатыны быгатӥзы – соос выписаться кариськизы но доразы кошкизы ни! Александр Бречалов, Удмуртилэн тӧроезСо дыре ик эшшо 22 адями коронавирус инфекциен черлаз. Висён Ижкарын улӥсьёслэн, Эгра ёросын – вить, Дэри ёросын – ньыль, Можгаын – кык, Грак ёросын – одӥг адямилэн шараямын. Жаляса верано, туннэ одӥгез висись кулӥз – воргорон, 81 арес Александр Бречалов, Удмуртилэн тӧроезТулыспалысен Удмуртиысь укмыс лабораториосын коронавирус инфекцилы 102 сюрс 752 эскеронъёс ортчытӥзы. 1 сюрс 175 учырын чер шараямын. Туннэ нуналлы 669 адями йӧназ, 23 мурт улонысь кошкиз.  Тегъёс: Тазалык Ижкар висён Удмуртия коронавирус АлександрБречалов  